Um helgina fóru krakkar frá UMSE á silfurleika ÍR í frjálsum íþróttum . Nokkrir Ólafsfirðingar hafa keppt og æft með UMSE undanfarið . Meðfylgjandi er pistill frá Ara þjálfara um gengi okkar krakka : Það var mikil stemmning á krökkunum á Silfurleikum ÍR en þangað fóru 10 keppendur á eigin vegum til að keppa . Óhætt er að segja að þau voru í miklu stuði og uppskárum við mikið af þessu móti . Mikill fjöldi keppenda var í flokkum 10 ára og yngri . Í flokki stráka 8 ára og yngri voru um 80 keppendur og áttu við einn keppenda þar en það var Helgi Pétur Davíðsson ( Smáranum ) Hann keppti í 60m , langstökki og 400m og bætti sinn árangur í öllum þessum greinum . Fyrir utan það þá sigraði hann í langstökki og 400m og varð þriðji í 60m , frábær árangur Í flokki 9 - 10 ára áttum við tvo vaska stráka á meðal þeirra tæplega 70 sem voru skráðir til leiks . Guðmundur Smári Daníelsson ( Samherjum ) og Karl Vernharð Þorleifsson ( Dalvík ) náðu flottum árangri . Venni stórbætti sig í langstökki með 3.55m sem skilaði honum 13. sæti , Guðmundur kastaði kúlunni 7.90m sem skilaði honum 3. sæti . Í 11 ára og eldri flokkunum stóðum við okkur vel . Sigurbjörg Áróra Ásgeirsdóttir ( Ólafsfirði ) varð 2. í kúlu í flokkii 11 ára en var samt svekkt með tölurnar sínar en hún kastaði 7.19m Sveinborg Katla Daníelsdóttir ( Samherjum ) bætti sig í þrístökki ( 8.57m ) og 60m grind ( 11,15 sek ) Gunnlaug Helga Ásgeirsdóttir ( Ólafsfirði ) var svolítið frá sínu besta í hástökkinu og varð í 4. sæti með 1.40m . Leó Pétur Magnússon ( Ólafsfirði ) varð 6. af 14 keppendum í kúlu með 11.57m Sólrún Friðlaugsdóttir ( Smáranum ) stórbætti sig í kúlu með kast upp á 8,84m sem skilaði henni í 5. sæti Steinunn Erla Davíðsdóttir ( Smáranum ) mætti brjáluð í mótið og varð 2. í 60m með góða bætingu ( 8,28 sek ) og svo stóbætti hún sig í 200m og hljóp á 26,90 sek og sigraði þá grein . Báðir tímarnir eru ný æfingahópsmet og undir úrvalslágmörkum til hamingju með það Steinunn Anton Orri Sigurbjörnsson ( Grenivík ) er að komast í hrikalegt form en hann gerði tilraun til að ná undir úrvalslágmark í 800m og kom mjög einbeittur til leiks og stórbætti sig . Hann hljóp á 2.12.63 min sem er bara 0,63 sek frá úrvalslágmarki . Hann varð 2. í hlaupinu . Tíminn hans er einnig nýtt æfingahópsmet . Þannig að afrakstur mótsins var í verðlaunum talið 3 gull , 3 silfur og 2 brons Flottur árangur af móti þar sem voru 625 keppendur